CELEX: 62013CN0342
Language: lt
Date: 2013-06-24 00:00:00
Title: Byla C-342/13: 2013 m. birželio 24 d. Szombathelyi Törvényszék (Vengrija) pateiktas prašymas priimti prejudicinį sprendimą byloje Sebestyén Katalin prieš Kővári Zsolt ir kiti

16.11.2013   
            
            
               LT
            
            
               Europos Sąjungos oficialusis leidinys
            
            
               C 336/5
            
         2013 m. birželio 24 d.Szombathelyi Törvényszék (Vengrija) pateiktas prašymas priimti prejudicinį sprendimą byloje Sebestyén Katalin prieš Kővári Zsolt ir kiti
   
   (Byla C-342/13)
   2013/C 336/13
   Proceso kalba: vengrų
   
      Prašymą priimti prejudicinį sprendimą pateikęs teismas
   
   
      Szombathelyi Törvényszék
   
   
      Šalys pagrindinėje byloje
   
   
      Ieškovė: Sebestyén Katalin
   
      Atsakovai: Kővári Zsolt Csaba, OTP Bank, OTP Faktoring Követeléskezelő Zrt., Raiffeisen Bank Zrt.
   
   
      Prejudiciniai klausimai
   
   
               1)
            
            
               Ar, remiantis (1993 m. balandžio 5 d. Tarybos direktyvos 93/13/EEB (1) dėl nesąžiningų sąlygų sutartyse su vartotojais) 3 straipsnio 1 dalimi, sutarties sąlyga, kurioje numatyta, kad ginčus dėl vartotojo ir banko sudarytos paskolos sutarties spręs Pénz- és Tőkepiaci Állandó Választottbíróság (Nuolatinis finansų ir kapitalo rinkos arbitražas) trijų arbitrų kolegija, laikytina nesąžininga?
            
         
               2)
            
            
               Ar, remiantis (1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais) 3 straipsnio 1 dalimi, sutarties sąlyga, kurioje numatyta, kad, išskyrus sutartyje numatytas išimtis, ginčus dėl vartotojo ir banko sudarytos paskolos sutarties spręs Nuolatinio finansų ir kapitalo rinkos arbitražo trijų arbitrų kolegija, laikytina nesąžininga nepaisant to, kad paskolos sutartyje pateikta bendro pobūdžio informacija apie 1994 m. Arbitražo įstatymu Nr. LXXI reglamentuojamo ir įprastinio teisminio proceso skirtumus?
            
         
      (1)  1993 m. balandžio 5 d. Tarybos direktyva 93/13/EEB dėl nesąžiningų sąlygų sutartyse su vartotojais (OL L 95, p. 29; 2004 m. specialusis leidimas lietuvių k., 15 sk., 2 t., p. 288).